Гета ў Дукоры

Гета ў Дукоры — яўрэйскае гета, якое было створана ў часы Другой сусветнай вайны ў в. Дукора нямецкай акупацыйнай адміністрацыяй.

Гета было створана амаль адразу пасля захопу вёскі немцамі ў 1941 годзе, яўрэяў сагналі разам, абгарадзілі плотам хаты. У пачатку яўрэям было дазволена выходзіць з гета. Замкнулі яўрэяў у гета толькі ў жніўні.

Гета было зліквідавана 10 кастрычніка пасля расстрэлу. На расстрэл прыехалі чатыры грузавыя машыны з салдатамі з Мінска. Дакладная колькасць загінулых невядома, лічыцца што каля 400 чалавек.

На месцы расстрэлу ў 1956 годзе ўсталяваны помнік.

 Літаратура 
 Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А. Прановіч; рэдкалегія: А. М. Карлюкевіч і інш.]. — Мінск : Беларусь, 2003. — 748 с. — 3000 экз. ISBN 985-01-0251-9

 Спасылкі 

Дукора
Катэгорыя:З’явіліся ў 1941 годзе
Катэгорыя:Зніклі ў 1941 годзе
Катэгорыя:Гісторыя Дукоры